Tegu oli täiesti tavalise siinse asjaajamise kogemusega - õhkkond väga sõbralik ja personal abivalmis, ainut et aega peab meeletult palju olema. Muudkui aga täidetakse pabereid ja tehakse nendest koopiaid ja võetakse allkirju. Ma tõesti ei saa aru, kuidas sellise töötempoga saab olla tööviljakus kõrge. Ja kõik elavad ülihästi, sest nad  jaksavad osta 3 korda kallimat kinnisvara kui ümberkaudsetes riikides, sõita enamasti uute autodega ning soetada endale ülikoledaid, justnagu mööbliriidest Louis Vuittoni kotte. No pärast õhtul vaatasin neid veel vaateaknal, mitte ei mõista, miks inimesed nii inetuid asju ostavad. Nii originaale kui ka vuhvleid. Vitriinis oli oma 20 kotti, neist 2-3 olid kenad, ülejäänud jubedad. Ning isegi saapad maksid vähem kui need müstilised kotid.